
Raport de specialitate
privind aprobarea prețului de vânzare, al terenului în suprafață de 287 mp din
Drobeta Turnu Severin, strada Albăstrelelor, nr. 5, identificat prin NC 54284,
stabilit prin Raportul de evaluare nr. 88T/12.12.2022

[bookmark: _Hlk121304653][bookmark: _Hlk121305263]Prin Contractul de superficie nr. 9/11.08.2017, domnul Mănescu Dragoș Nicolae a dobândit un drept de folosință, prin superficie, asupra terenului în suprafață de 287 mp situat în Drobeta Turnu Severin, strada Albăstrelelor,  nr. 5.
[bookmark: _Hlk121305356]Prin Cererea nr. 45832/06.12.2022, domnul Mănescu Dragoș Nicolae cu domiciliul în Drobeta Turnu Severin, strada Albăstrelelor, nr. 5, în calitate de superficiar al terenului în suprafață de 287 mp, aferent imobilului situat în strada Albăstrelelor, nr. 5, – Contract de superficie nr. 9/11.08.2017, solicită cumpărarea suprafeței concesionate, redevența fiind achitată integral. 
[bookmark: _Hlk121305537]Din Extrasul de carte funciară nr. 45923/21.11.2022, rezultă că imobilul teren situat în strada  Albăstrelelor, nr. 5 din Drobeta Turnu Severin, identificat cu NC 54284, are suprafața de 287 mp și face parte din domeniul privat al Municipiului Drobeta Turnu Severin.
Din Procesul verbal de recepție la terminarea lucrărilor nr. 14/13.02.2017, rezultă că lucrarea prevăzută în Autorizația de construire nr. 368/29.08.2014, a fost finalizată.
           Conform Raportului de evaluare nr. 88T/12.12.2022, întocmit de către evaluatorul autorizat A.N.E.V.A.R. ing. Octavian Bordei, valoarea imobilului teren din Drobeta Turnu Severin, strada Albăstrelelor, nr. 5, în suprafață de 287 mp, este de 122.810 lei (24.970 euro),  iar valoarea unitară este  de 86,99 euro/mp.
Având în vedere situaţia de fapt şi de drept, raportat la necesitatea aducerii de lichidități la bugetul local, precum și la dispozițiile art. 84 alin. 4 din OUG nr. 57/2019 privind Codul administrativ,  unde se arată că ,,Autonomia locală priveşte organizarea, funcţionarea, competenţa şi atribuţiile autorităţilor administraţiei publice locale, precum şi gestionarea resurselor care, potrivit legii, aparţin comunei, oraşului, municipiului sau judeţului, după caz.” coroborat cu dispozițiile art. 364 din același act normativ, propunem aprobarea prețului de vânzare de 122.810 lei (24.970 euro) cu privire la suprafața de teren de 287 mp, situat în Drobeta Turnu Severin, strada Albăstrelelor, nr. 5  NC 54284 stabilit prin Raportul de Evaluare nr. 88T/12.12.2022, preț ce va fi comunicat ulterior adoptării Hotărârii domnului Mănescu Dragoș Nicolae.  
Contravaloarea serviciilor de evaluare în cuantum de 600 lei va fi recuperată de la cumpărător anterior încheierii contractului de vânzare-cumpărare în formă autentică. 
               
        Director,                         Șef Serviciu Administrare Terenuri,                    Inspector,
     Radu Lăpădat                                          Felix Nuhaiu                                      Oana Drăgan 




Acest document contine date cu caracter personal prelucrate un conformitate cu prevederile Regulamentului (UE) nr.679/2016

